Primăria Bucureşti propune consilierilor generali să voteze, în şedinţa de miercuri, Regulamentul privind maşinile parcate neregulamentar, informează Economica.net

Constatarea contravenţiilor şi aplicarea sancţiunilor, precum şi dispunerea măsurii de ridicare se face de către poliţiştii rutieri din cadrul Direcţiei Generale de Poliţie a municipiului Bucureşti sau Secţiei Regionale de Poliţie Transporturi Bucureşti, ori poliţişti locali din cadrul Direcţiei Generale de Poliţie Locală şi Control a municipiului Bucureşti.

Regulamentul prevede că activitatea de ridicare a veniculelor staţionate neregulamentar se va efectuat 24/24 de ore, iar operaţiunea va fi efectuată de angajaţi din cadrul Companiei Municipale Managementul Traficului Bucureşti S.A.

Ridicarea nu se dispune sau nu se pune în executare, dacă a fost dispusă, în cazul în care în autovehicul este vizibilă prezenţa unor persoane.

Tarifele de ridicare din regulament sunt:

– 200 de lei pentru vehicule cu masa totală maximă autorizată de până la 5 tone inclusiv

– 270 de lei pentru vehicule cu masa totală maximă autorizată de peste 5 tone

Fustița i-a jucat feste lui Carmen Brumă și a rămas cu zonele intime la vedere! Nici măcar nu are chiloței

Tarifele de transport sunt:

– 150 de lei, pentru vehicule cu masa totală maximă autorizată de până la 5 tone inclusiv

– 200 de lei, pentru vehicule cu masa totală maximă autorizată de peste 5 tone

În funcţie de perioada de depozitare, calculată din momentul depozitării efective a autovehicului, se percepe un tarif de 150 de lei/zi. Contravaloarea operaţiunii de depozitare se calculează pe intervale de 24 de ore, începând cu data şi ora depozitării, nefracţionat.

Astfel, pentru un şofer, costul total pentru un automobil parcat neregulamentar se ridică la cel puţin 500 de lei.

Plata tarifelor se efectuează către operator.